

**Қазақстан Республикасы Үкімтінің резервінен қаражат бөлу туралы**

Қазақстан Республикасы Үкіметінің 2006 жылғы 2 мамырдағы N 351 Қаулысы

      Қазақстан Республикасының Үкіметі ҚАУЛЫ ЕТЕДІ:   
      1. Қарағанды облысының әкіміне Қарағанды қаласының "Гүлдер" шағын ауданындағы емхана құрылысының жобасын іске асыруды бастау үшін 2006 жылға арналған республикалық бюджетте шұғыл шығындарға көзделген Қазақстан Республикасы Үкіметінің резервінен 200000000 (екі жүз миллион) теңге бөлінсін.   
      2. Қазақстан Республикасы Қаржы министрлігі бөлінген қаражаттың мақсатты пайдаланылуын бақылауды қамтамасыз етсін.   
      3. Осы қаулы қол қойылған күнінен бастап қолданысқа енгізіледі.

*Қазақстан Республикасының*   
*Премьер-Министрі*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК